Marie Amalie af Begge Sicilier  Marie Amalie af Begge Sicilier (26. april 1782 på Reggia di Caserta ved Napoli i Kongeriget Napoli – 24. marts 1866 i Claremont House, Surrey, England) var en italiensk prinsesse, der blev fransk dronning fra 1830 til 1848.  Marie Amalie var datter af kong Ferdinand 1. af Begge Sicilier og hans gemalinde (dronning) Maria Karolina af Østrig samt barnebarn af kong Karl 3. af Spanien, kejser Frans 1. Stefan og kejserinde Maria Theresia af Østrig. Desuden var hun søsterdatter til Marie-Antoinette, der var Frankrigs dronning fra 1774 til 1792.  Marie Amalie var gift med Ludvig-Filip af Frankrig, der var konge fra 1830 til 1848. Parret fik følgende børn:             Der er mange ægteskaber mellem beslægtede i den franske kongefamilie, derfor er "Jean, greve af Paris, hertug af Vendôme" efterkommer af Henrik 4. af Frankrig (1553 – 1610) gennem hele 108 linjer.